Cervera (Leida)

Iste articlo ye sobre un municipio catalán capital d'a comarca d'a Segarra; ta atros usos, se veiga Cervera.

Cervera ye un municipio catalán situato en la provincia de Leida, capital d'a comarca d'a Segarra. Ye tamién a capital d'o partiu chudicial de Cervera.

A suya población ye de 9.305 habitants (2006), en una superficie de 55,2 km² con una densidat de población de 168,57 hab/km².

 Cheografía 
A ciudat de Cervera ye situata a 548 metros d'altaria sobre o livel d'a mar, a una distancia de 57 km de Leida, a capital d'a suya provincia.

 Historia 
Os suyos oríchens estieron en 1026, en tierras de muga con o califato de Cordoba, cuan s'instaloron en o lugar unas familias campesinas. Dimpués fue construito un castiello, o Castrum Cervarie.

En 1149 fue conquerita a ciudat de Leida por Remón Berenguer IV, conte de Barcelona y Ermengol IV, conte d'Urchel. Dende l'inte, a ciudat de Cervera tenió un important creiximiento demografico y economico.

En 1702 o rei Felipe V d'Espanya concedió a Cervera o títol de ciudat. Por ixo mientres a Guerra de Succesión Espanyola muitos habitants de Cervera refirmoron a Felipe V contra l'archiduque Carlos d'Austria. Dimpués d'a redota de l'archiduque, Felipe V concedió a Cervera o treslato d'a Universidat de Barcelona, fundando asinas a Universidat de Cervera, que estió en Cervera dica 1842.

 Demografía 

En 1787 encorpora Vergós; en 1857, la Cardosa, Castellnou d'Oluges y Malgrat; y en 1975, la Prenyanosa.

 Molimentos 
 Ilesia de Sant Per o Gran de Cervera, una ilesia con planta en forma de cerclo construyida mientres o sieglo XI en estilo romanico adedicada a Sant Per apóstol. Jaime Cobreros Aguirre: Las rutas del románico en España. Volumen II: Aragón, Cataluña, Navarra, País Vasco y La Rioja, Grupo Anaya, S.A., Madrit, 2004, 1era edición, ISBN 84-9776-112-X, p.120.

 Referencias 

 Vinclos externos 

 Pachina web municipal.
 Información en a web d'a Generalitat de Catalunya.
 Museu de Cervera.
 Mapa d'a redolada de Cervera en o sieglo XVII en a Biblioteca Nacional de Francia.

Categoría:Cervera